星期六雖然好凍，但都出街搵吓食先，行過見到間門口細細，但裝修好友風格嘅西班牙店！食西班牙餐當然要點番個西班牙傳統嘅海鮮飯啦，另外多點了一個西班牙有機嫩雞。啲海鮮好新鮮，個飯有咬口，唔會煮到一Pat咁，隻雞好滑，上面啲香葉深入隻雞度，越食越滋味，當然唔少得杯餐酒啦！食食吓大㕑出嚟同你傾計添，重以為自己去咗中環食私房菜㖭，價錢當然比起係中環食平好多！大廚再介紹，下次可以試吓食魚，同烤羊！我一定會再幫襯！